Tässä Jerusalem uutiset ja Pekka Sartola.
Hyvää joulukuista lauantai-iltaa. Uutisaiheitamme tänään;
Hallituksen muodostamiselle on tullut jälleen uusia mutkia matkaan.
Kun kahden äärimmäisyysryhmän kanssa oli päästy kompromissiin, -
sitä alettiin kyseenalaistamaan -
muiden hallitusryhmien sekä myös kansalaisten taholta.
Tel Avivin pormestari Ron Huldai varoitti viikko sitten, -
että Israel on menossa kohti fasistista teokratiaa, -
kun tuleva hallitus aikoo asettaa ääriainekset vastuuseen -
keskeisistä koulutusohjelmista ja neutraloida korkeimman oikeuden.
Pormestarin mukaan Israel on muuttumassa -
demokratiasta teokratiaksi.
"Enemmistö ei saa pakottaa vähemmistöä -
hyväksymään kaikkia näkemyksiään", -
pormestari Huldai kertoi mediakanava 12 haastattelussa.
Uusi kiista alkoi, kun pääministeri- ehdokas Benjamin Netanjahu -
suostui antamaan äärioikeistolaiselle Avi Maozille vallan päättää -
opetuksen sisällöstä Israelin kouluissa. Avi Maoz tunnetaan voimakkaista -
LGBT- eli ns. sateenkaarivastaisista mielipiteistään.
Sopimuksen mukaan opetusministeriön ulkopuolisesta -
opettamisesta ja kumppanuuksista vastaava yksikkö -
siirretään Maozin Noam-puolueen hallintaan, -
mikä antaa hänelle valtuudet ei-virallisiin elimiin, -
jotka on värvätty opettamaan tai luennoimaan kouluissa.
Tel Avivin, samoin kuin useiden muidenkin kaupunkien johtajat -
kieltäytyivät jo ennakolta hyväksymään -
Avi Maozin sanelua heidän opetussuunnitelmilleen.
Myös toinen merkittävä uskonnollinen ryhmä -
on vailla sopimusta liittyä tulevaan Netanjahun hallitukseen.
Netanjahua säännöllisesti tukenut ryhmä Yhdistynyt Toora juutalaisuus -
on vielä este hallituksen muodostamiselle.
Kun aikaa hallituksen muodostamiselle on enää vajaa viikko, -
niin tähän saakka tehdyt sopimukset ovat kuitenkin kaikki liitteitä, -
jotka koskevat kummankin puolueen hallituksessa saamia työpaikkoja.
Heidän kaikkien on vielä allekirjoitettava lopulliset sopimukset,
jotka sisältävät politiikan suuntaviivat ja muita yksityiskohtia.
Ääriuskonnolliset puolueet, Shas ja Yhdistynyt Toora juutalaisuus, eli UTJ -
eivät ole vielä allekirjoittaneet mitään sopimuksia.
Vaikka Shasin kerrotaan olevan lähellä sopimusta, -
UTJ ei ole, koska on useita keskeisiä asioita, joita ei ole selvitetty.
Netanjahu joutuneekin todennäköisesti pyytämään -
kaksi viikkoa lisäaikaa sopimusten viimeistelyyn ja -
sopimusten edellyttämän lainsäädännön läpiviemiseen, -
uutisoi medialähde Maariv.
Kiistanalaisin kysymys Likudin ja UTJ:n välillä on -
jälkimmäiseen kuuluvan hasidiryhmän Agudat Yisraelin vaatimus -
haredi-kansalaisten palveluksesta armeijassa.
Marraskuun vaalien jälkeen kolme merkittävää hasidirabbiinia -
vaativat ottamaan neuvotteluihin uuden kohteen, -
eli noin 10 vuotta sitten annetun Tal-lain.
Se tarkoittaa, että haredi-juutalaiset, -
jotka halusivat opiskella Tooraa kokopäiväisesti, -
saivat täyden vapautuksen armeijasta.
Samalla kannustetaan niitä, jotka eivät halunneet opiskella, -
suorittamaan lyhennetty 16 kuukauden palvelus -
tai vaihtoehtoisesti yhden vuoden siviilipalvelus.
Iran kolminkertaistaa uraanin rikastamiskapasiteetin 60 prosenttiin,
joka on jo hyvin lähellä aseluokkaa, -
kertoi YK;n Kansainvälinen Atomienergiavirasto IAEA, -
ja toteaa samalla, että sillä on seurauksia.
"Vaadimme saada tehdä tarkastuksia, joista on sovittu -
jo JCPOA sopimuksen yhteydessä."
Uraani, joka on rikastettu 60 prosentin puhtauteen, -
on vain lyhyen teknisen askeleen päässä asetason 90:stä prosentista.
Iranin neuvottelijat sanoivat viime kuussa, -
että se on edennyt uraanin rikastamisessa, -
ja että länsimaiden hallitukset pelkäävät sillä olevan -
salattua ydinaseohjelmaa.
"Iran ilmoitti meille aikovansakin kolminkertaistaa kapasiteettiaan -
rikastaa uraania, eikä vain kaksinkertaistaa sitä", -
Kansainvälisen atomienergiajärjestön johtaja Rafael Grossi sanoi -
lehdistötilaisuudessa Roomassa.
Maailmanvaltojen kanssa vuonna 2015 tehdyn sopimuksen mukaan -
Iran saa rikastaa uraania vain 3,67 prosentin puhtausasteeksi.
Tämä sopimus helpotti Iranin pakotteita -
vastineeksi sen ydinohjelman hillitsemisestä asetuotantoon.
Yhdysvallat ilmaisi viime kuun lopulla syvän huolensa -
Iranin edistymisestä ydinohjelmassaan -
ja ballististen ohjusten kyvykkyydessä.
"Aiomme varmistaa, että meillä on kaikki vaihtoehdot -
presidentille käytettävissä." Sanoi Valkoisen talon -
kansallisen turvallisuuden tiedottaja John Kirby.
"Emme ole muuttaneet näkemystämme siitä, -
että emme anna Iranin saavuttaa ydinasekykyä."
Yhdistynyt kuningaskunta, Ranska ja Saksa -
sanoivat yhteisessä lausunnossaan, että Iran ylittää liian merkittävästi -
JCPOA;ssa, eli yhteisessä kattavassa toimintasuunnitelmassa asetetut rajat.
"Tällä askeleella, johon liittyy aseiden leviämiseen liittyviä riskejä, -
ei ole uskottavaa siviilioikeudellista perustetta", -
mainittiin myös Euroopan maiden yhteisessä julkilausumassa.
Iranilla on vain yksi toimiva ydinvoimala Bushehrissa, -
Persianlahden pohjukassa, mutta tälle laitokselle ollaan rakentamassa -
kahta uutta sähköntuotantoon tarkoitettua reaktoria, -
joiden arvioidaan valmistuvan runsaan kolmen vuoden kuluessa.
Viime kesäkuussa Iranin ydinohjelmavirasto ilmoitti, -
että Iran rakentaa myös uutta ydin- tutkimusreaktoria keskiseen Iraniin.
Tutkimusreaktori, jolla voidaan testata polttoainetta muille reaktoreille, -
rakennetaan Isfahanin ydinteknologiakeskukseen, -
joka on yksi maan suurimmista ydinlaitoksista.
Iranin ydinvirasto korosti tuolloin, -
että pääasia Iranin ydinohjelman edistämisessä on -
kotimaisten voimalaitosten kapasiteetin lisääminen -
ja että maa tutkii edelleen, erityisesti Etelä-Iranissa kohteita, -
jotka voisivat toimia sijoituspaikkoina uusille ydinvoimaloille.
Kesäkuussa osa Kansainvälisen atomienergiajärjestön -
IAEA:n käyttämiä valvontakameroita poistettiin Isfahanin alueelta, -
eikä niitä ole lukuisista vaatimuksista huolimatta palautettu.
Ydinvoimalaitoksissa käytetystä ja loppuun palaneesta uraanista -
voidaan erottaa plutoniumia, joka on myös ydinaseissa käytetty räjähde.
Israelin uudella hallituksella, kuten myös Yhdysvalloilla -
on suuret haasteet edessään, mikäli seisovat lupaustensa takana siinä,-
että Iran ei tule milloinkaan saamaan haltuunsa omatuotteista ydinasetta.
Pysyttelemme edelleen Iranin ydinvoima-asioissa, -
sillä samaan aikaan, kun läntiset vallat ja Israel tekevät yhteisiä harjoituksia
Iranin ydinohjelman rajoittamiseksi sotilaallisin keinoin, -
Iranin Vallankumouskaarti ilmoittaa hyvin julkisesti -
kykenevänsä tuhoamaan kaikki vihollisensa.
Vallankumouskaartin ylikomentaja kenraali Hossein Salami -
sanoi maan Ofogh TV:ssä vain runsas viikko sitten -
"Muutamme tulevassa maailmansodassa -
Amerikan, Israelin ja Saudi-Arabian politiikan hautausmaaksi.
Mitään välimuotoa ei tule olemaan.
Me emme saa ottaa juutalaisia ja kristittyjä liittolaisiksi.
On valittava islamin rintaman ja harhaopin rintaman välillä."
Hän lisäsi, että Koraani varoittaa muslimeja -
ottamasta juutalaisia ja kristittyjä liittolaisiksi.
Hossein Salamin uhkailut jatkuivat edelleen toteamuksella; -
"Te saatte olla varmoja, että tulemme todistamaan -
sionistihallinnon romahtamisen, -
mutta emme koskaan tule todistamaan mitään vakavaa vahinkoa -
omalle islamilaiselle vallankumouksellemme.
Olemme päättäneet kohdata heidät.
Epäilemättä käännämme tämän uuden taistelukentän, -
tämän suuren rintaman maailmansodaksi -
ja Amerikan, Israelin ja heidän liitto- laistensa politiikan hautausmaaksi.
Valinta on selvä, liike, jolla on Amerikan ja Israelin tuki, -
on likainen ja epäpuhdas liike."
USA:n ulkoministeri, juutalaistaustainen Anthony Blinken -
on ilmoitettu pääpuhujaksi Israelin politiikkaa vastustavan -
J Street ryhmän konferenssiin.
Ilmoituksen katsotaan olevan suunnattu suoraan -
Israelin tulevaa pääministeriä Benjamin Netanjahua kohti.
Ulkoministeri Blinken ilmoitti viime viikolla, -
että toimii pääpuhujana J Streetin vuotuisessa konferenssissa, -
joka vielä ennen Israelin vaaleja yritti mustamaalata Netanjahua -
ja syytti tulevaa pääministeriä Länsirannan rakentamisesta -
ja puskurityöstä jatkuvaan, epädemokraattiseen valvontaan -
Juudean ja Samarian alueilla.
He kannattavat Yhdysvaltojen Israelille antaman avun ehdollistamista, -
ja se hyökkää rutiininomaisesti juutalaisvaltiota vastaan -
sen puolustaessa itseään palestiinalaisterrorismia vastaan.
Ryhmä kannattaa avoimesti kahden valtion mallia, -
jossa Itä-Jerusalem annettaisiin -
tulevan Palestiinan valtion pääkaupungiksi.
J Street liikettä, joka on toinen -
amerikanjuutalaisten suurista Israel-järjestöistä, -
rahoittaa liberaali, Israel vastainen miljardööri George Soros, -
vaikka on itsekin juutalaistaustainen.
Järjestö onkin yrittänyt piilottaa tätä sille kiusallista tosiasiaa.
Ulkoministeri Blinkenin päätös osallistua J Streetin konferenssiin -
on osa Joe Bidenin hallinnon pyrkimystä -
horjuttaa uutta Netanjahun hallitusta ja haluaa etääntyä -
tulevan pääministerin konservatiivisesta koalitiosta.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle.
Uutistoimitus toivottaa kaikille katsojilleen -
oikein siunattua adventin aikaa. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7